stanford-oval/wikipedia huggingface dataset:
Danni Miatke

| Mitalit> Maa:   Australia.Naisten uinti.MM-kilpailut (pitkä rata)  | Mitalit> Maa:   Australia.Naisten uinti.MM-kilpailut (pitkä rata)  | Mitalit> Maa:   Australia.Naisten uinti.MM-kilpailut (pitkä rata)  | Maa:   Australia> Naisten uinti. |
| --- | --- | --- | --- |
|  Kultaa | Montreal 2005 | 50 metrin perhosuinti |  |
|  Kultaa | Melbourne 2007 | 4 × 100 metrin vapaauintiviesti |  |
|  Hopeaa | Melbourne 2007 | 50 metrin perhosuinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Shanghai 2006 | 4 × 100 metrin sekauintiviesti |  |
|  Hopeaa | Indianapolis 2004 | 4 × 200 metrin vapaauintiviesti |  |
|  Hopeaa | Shanghai 2006 | 4 × 100 metrin vapaauintiviesti |  |
|  Pronssia | Indianapolis 2004 | 4 × 100 metrin vapaauintiviesti |  |
|  Pronssia | Indianapolis 2004 | 4 × 100 m sekauintiviesti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | 50 metrin perhosuinti |  |
Danni Miatke (s. 29. marraskuuta 1987) on australialainen uimari. Hän syntyi Darwinissa ja muutti 14-vuotiaana Melbourneen. Sittemmin hän on voittanut muun muassa kaksi kultamitalia uinnin maailmanmestaruuskilpailuissa ja lisäksi yhden lyhyen radan MM-kilpailuissa.
Vuonna 2006 Miatke rikkoi Kansainyhteisön kisojen 50 metrin perhosuinnin kisaennätyksen.
Aiheesta muualla

Melbourne 2006 XVIII Commonwealth Games, Biography: MIATKE Danni (Arkistoitu – Internet Archive) (englanniksi)
Naisten 50 metrin perhosuinnin pitkien ratojen maailmanmestarit
Dixie Carter

Dixie Carter
Dixie Virginia Carter (25. toukokuuta 1939 – 10. huhtikuuta 2010) oli yhdysvaltalainen näyttelijä. Hän on esiintynyt mm. televisiosarjassa Täydelliset naiset, jossa hän esitti Orson Hodgen äitiä.
Aiheesta muualla

Dixie Carter Internet Movie Databasessa. (englanniksi)
Virallinen sivusto (Arkistoitu – Internet Archive) (englanniksi)
Curie-instituutti

Curie-instituutti.
Curie-instituutti (ransk. Institut Curie) on vuonna 1920 perustettu ranskalainen säätiö. Se tunnustettiin yleishyödylliseksi yhteisöksi vuonna 1921. Säätiö on nimetty siinä aikoinaan työskennelleen fyysikko-kemisti Marie Curien mukaan. Curie-instituutin tehtäviä ovat lääketieteellinen tutkimus, hoito ja koulutus. Säätiön toiminta keskittyy erityisesti syöpäsairauksiin.
Curie-instituutin toiminta jakautuu kolmeen kokonaisuuteen: kolme toimipistettä (Pariisi, Orsay, Saint-Cloud) käsittävään syöpätautien sairaalaan, säätiön pääkonttoriin sekä tutkijoita 86 eri tutkimusryhmässä sisältävään tutkimuskeskukseen. Instituutissa työskentelee 3 586 työntekijää, muun muassa tutkijoita, lääkäreitä, hoitajia, teknikoita ja ylläpitäjiä.
Aiheesta muualla

Wikimedia Commonsissa on kuvia tai muita tiedostoja aiheesta .
Curie-instituutti (englanniksi) (ranskaksi)
Diane Neal

| Diane Neal |
| --- | --- |
 Diane Neal vuonna 2012.
Henkilötiedot
Syntynyt: 17. marraskuuta 1976 (ikä 47) Alexandria, Virginia, Yhdysvallat
Ammatti:  näyttelijä
Puoliso:  Marcus Fitzgerald  (vih. 2005; ero 2014)
Näyttelijä
Aktiivisena:  2001–
Merkittävät roolit:  Kova laki: Erikoisyksikkö   NCIS Rikostutkijat)
Aiheesta muualla
Viralliset kotisivut
IMDb 
Diane Neal (s. 17. marraskuuta 1976 Alexandria, Virginia) on yhdys­valtalainen näyttelijä. Hänet tunnetaan muiden muassa televisio­sarjoista Kova laki: Erikoisyksikkö ja NCIS Rikostutkijat. Ensin mainitussa hän esiintyi ensimmäisen kerran vierailevana tähtenä kolmannen tuotanto­kauden kymmenennessä jaksossa. Viidennen tuotanto­kauden viidennestä jaksosta lähtien hänellä oli vakituinen rooli apulais­syyttäjä Casey Novakina. Viimeisen kerran hänet nähtiin 13. tuotanto­kauden 18. jaksossa.
Varhainen elämä

Diane Neal syntyi Virginian Alexandriassa, josta muutti perheensä mukana Littletoniin, Coloradoon isänsä saatua paikan liitto­valtion syyttäjänä Denverissä. Hän on perheen kolmesta tyttärestä nuorin. Nealin äiti on ammatiltaan matematiikan professori Denverin yliopistossa.
Ura

Neal opiskeli malliksi, vuosina 1994–1999 hän yritti luoda itselleen uraa mallina. [lähde? ]
Neal on esiintynyt lähinnä vierailevana tähtenä useissa muissakin televisio­sarjoissa sekä joissakin vähemmän tunnetuissa elo­kuvissa, kuten Second Born, Dirty Movie ja Santorini Blue.
Neal laittoi näyttelijän uransa tauolle vuonna 2015. Hänen toistaiseksi viimeinen roolinsa oli televisio­sarjassa Blue Bloods. [lähde? ]
Neal oli ehdolla Yhdysvaltain edustajainhuoneen jäseneksi New Yorkin osa­valtiosta vuoden 2018 vaaleissa, mutta ei tullut valituksi.
Yksityiselämä

Neal avioitui heinä­kuussa 2005 insinöörin ja entisen mallin Marcus Fitz­geraldin kanssa. Pari oli ollut tätä ennen kihloissa seitsemän vuotta. Liitto päättyi eroon vuonna 2014.
Curicó

| Curicó |
| --- | --- |
 San Fransicon kirkko joka vaurioitui vuoden 2010 maanjäristyksessä.
 vaakuna
 Curicón sijainti Maulen alueella
 Curicó
 Koordinaatit: 34°59′S, 71°14′W 
Valtio:  Chile
Alue:  Maule
Maakunta:  Curicó
Perustettu:  1743
Hallinto:  
 – Hallinnon tyyppi:  Kunta
 – Pormestari:  Javier Muñoz
Pinta-ala:  
 – Kokonaispinta-ala:  1 328 km²
Korkeus:  228 m
Väkiluku (2002):  93 447
 – Väestötiheys:  70,4 as./km²
 
 www.curico.cl 
Infobox OKVirheellinen NIMI-arvo: 
Curicó on kaupunki Chilessä. Vuonna 2002 siellä oli 93 447 asukasta.
Kaupunki on vaurioitunut pahasti maanjäristyksissä vuosina 1928 ja 2010.
Aiheesta muualla

Kuvia tai muita tiedostoja aiheesta Curicó Wikimedia Commonsissa
De ondergang van Nederland

| De ondergang van Nederland: Land der naïeve dwazen |
| --- | --- |

Alkuperäisteos
Kirjailija:  Mohammed Rasoel (salanimi)
Kustantaja:  Timmer Prods
Julkaistu:  1990
Ulkoasu:  9051420358
Sivumäärä:  115
ISBN:  9051420358

Löydä lisää kirjojaKirjallisuuden teemasivulta
De ondergang van Nederland: Land der naïeve dwazen (”Alankomaiden alasajo: Hyväuskoisten hölmöjen maa”) on Alankomaissa vuonna 1990 ilmestynyt kirja. Kirjan tekijä Mohammed Rasoel on salanimi. Rasoel tarkoittaa arabiaksi sanantuojaa. Alankomaiden Anne Frank -säätiö nosti kirjasta oikeusjutun. Poliisi tuli tulokseen, että kirjan takana oli Alankomaissa asuva, pakistanilaista syntyperää oleva Zoka Fatah (s. 1951). Vuonna 1992 hänet tuomittiin 2000 Alankomaiden guldenin sakkoihin. Oikeusistuin katsoi tulleen todistetuksi, että hänen kirjansa oli rasistinen ja kirjoitettu pelkästään vihan lietsomisen tarkoituksessa. Teos vedettiin pois kirjakaupoista.
Caravan

Caravan (suom. karavaani) voi tarkoittaa seuraavia asioita:
Caravan, brittiläinen jazz/rock-yhtye
Caravan, thaimaalainen folkyhtye
”Caravan”, jazzkappale vuodelta 1936.
Rockyhtye Rushin kappale
Caravan (lehti), vuodesta 1966.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caravan”, voi hakea sivunnimihaulla, laajalla sivunnimihaulla tai tekstihaulla.
Desafinado

Desafinado on Antônio Carlos Jobimin säveltämä ja Newton Mendonçan sanoittama bossa nova -kappale vuodelta 1959. Kappaleen nimi tarkoittaa ”epävireessä”, ja sävellys tehtiin pilaillen Rio de Janeiron laulajien epävireisen tyylin kustannuksella käyttäen samalla hyväksi jazz- ja bluesmusiikissa käytettyä bluesnuottiaselvennä. Hidas ja melodinen kappale toimii vastapainona bossa novassa yleensä käytetyille eksoottisille latinorytmeille; sitä pidetään usein esimerkkinä hyvästä ”kuhertelumusiikista”.
Stan Getz ja Charlie Byrd levyttivät kappaleen vuonna 1962 albumilleen Jazz Samba. Levytys on saanut paljon tunnustusta: Getz voitti lähes kaikki kahdeksasta Grammy-palkinnostaan ovat joko Jazz Sambasta tai ”Desafinadosta”. Getzin ja Byrdin tulkinta valittiin historiallisten äänilevyjen kokoelmaan Grammy Hall of Fameen vuonna 2000. Toinen tunnettu levytys on vuodelta 1963 Getzin ja João Gilberton albumilta Getz/Gilberto.
Suomessa kappaleen on levyttänyt Laila Kinnunen vuonna 1962 singlelle ”Epävireiset sydämet” (Scandia KS 458). Suomenkieliset sanat on tehnyt Sauvo Puhtila.
Kirjallisuutta

Castro, Ruy: ”Desafinado (Off-Key)”, Bossa Nova: The Story of the Brazilian Music That Seduced the World, s. 145–158.  Chicago Review Press, 2012.  ISBN 9781613745748.  Google Books.
Dmitri Donskoi (sukellusvene)

| Dmitri Donskoi |
| --- | --- |


Aluksen vaiheet
Rakentaja:  Sevmaš, Severodvinsk
Kölinlasku:  30. kesäkuuta 1976
Laskettu vesille:  syyskuu 1980
Palveluskäyttöön:  9. helmikuuta 1982
Tekniset tiedot
Pituus:  175 m
Propulsio:  2 × OK-650-ydinreaktoria
Aseistus
Aseistus:  20 × Bulava SLBM 4 × 533 mm torpedoputkea 2 × 650 mm torpedoputkea
Dmitri Donskoi (TK-208) (ven. Дми́трий Донско́й ТК-208) on Venäjän laivaston Akula-luokan (Nato-raportointinimi Typhoon) ballistisin ohjuksin varustettu ydinsukellusvene. Alus on maailman suurin yhä käytössä oleva ydinsukellusvene sen jälkeen kuin sen sisaralukset TK-202, TK-13, Simbirsk, Arhangelsk, Severstal ja TK-210 poistettiin käytöstä ja romutettiin.
Valmistus

Alus tilattiin Sevmašin telakalta, missä köli laskettiin 30. kesäkuuta 1976 telakkanumerolla 711. Alus laskettiin vesille syyskuussa 1980 ja valmistui 29. joulukuuta 1981. Alus otettiin palvelukseen 9. helmikuuta 1982.
Palvelus

Alus muunnettiin käyttämään kehityksessä olevaa Bulava-ohjusta ja on toiminut ohjuksen koelaukaisujen alustana.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Russian submarine Dmitriy Donskoi (TK-208)
Käännös suomeksi
Debora (yritys)

| Debora Oy |
| --- | --- |
Yritysmuoto:  osakeyhtiö
Perustettu:  2004
Kotipaikka:  Helsinki
Liikevaihto:   17,8 milj. € (2017)
Tilikauden tulos:  –234 000 (2017)
Henkilöstö:   396 (2017)
Emoyhtiö:  Debora Group Oy
Omistaja:  MB Rahastot
Kotisivu:  debora.fi
Infobox OKVirheellinen NIMI-arvo: 
Debora Oy on vuonna 2004 perustettu suomalainen kotipalveluita tarjoava yritys, jonka omistaa suomalainen pääomasijoitusyhtiö MB Rahastot. Deboran emoyhtiö on Debora Group Oy.
MB Rahastot teki sijoituksen Deboraan vuonna 2017. Debora myytiin Mehiläiselle 7. joulukuuta 2021, lukuun ottamatta lapsiperhepalveluita, jotka jatkavat Debora Lapsiperhepalvelut Oy:ssä.
Aiheesta muualla

Deboran verkkosivut
Caravan (kappale)

”Caravan” on Juan Tizolin ja Duke Ellingtonin säveltämä jazzstandardi vuodelta 1936. Ellingtonin orkesteri, jossa Tizol soitti pasuunaa, soitti kappaletta usein ja nauhoitti useita eri sovituksia siitä. Ellingtonin yhtyeellä oli tapana soittaa se aina konsertin toisena kappaleena.
Ensimmäisen nauhoituksen kappaleesta teki Barney Bigard yhtyeensä kanssa. Vuonna 1946 Billy Eckstine nauhoitti ensimmäisen hittiversion sanojen kanssa. Sanat kirjoitti Ellingtonin manageri Irving Mills. Kappale esitetään kuitenkin useimmiten instrumentaalina, eikä Millsin nimeä aina mainita. Tizolin kerrotaan alun perin myyneen oikeudet kappaleeseen Millsille 25 dollarilla, mutta myöhemmin kappaleen muodostuttua hitiksi Mills suostui myöntämään pasunistille osan sävellyksen rojalteista.
Kappaleessa vuorottelevat latinomusiikkipohjaiset rytmiset osiot ja jazzmaisemmat, harmonisesti monimutkaisemmat jaksot. Kappaleen harmonia viittaa swing-aikakaudella yleisesti käytössä olleeseen George Gershwinin ”I Got Rhythm” -kappaleen sointukulkuun.
Reino Helismaa teki kappaleeseen suomenkieliset sanat nimellä Karavaani ja sen levytti ensimmäisenä lauluyhtye Trubaduurit vuonna 1956, seuraavana vuonna siitä tekivät omat versionsa Tuula Siponius ja Olavi Virta.
David Krummenacker

| Mitalit> Maa:   Yhdysvallat.Miesten yleisurheilu.Sisäratojen MM-kilpailut  | Mitalit> Maa:   Yhdysvallat.Miesten yleisurheilu.Sisäratojen MM-kilpailut  | Mitalit> Maa:   Yhdysvallat.Miesten yleisurheilu.Sisäratojen MM-kilpailut  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Birmingham 2003 | 800 m |  |
David Krummenacker (s. 24. toukokuuta 1975) on yhdysvaltalainen keskimatkojen juoksija, jonka päämatka on 800 metrin juoksu.
Krummenacker karsiutui Maebashin sisäratojen MM-kisoissa 1999 1 500 metrin juoksun alkuerissä ajalla 3.44,29. Myöhemmin samana vuonna hän karsiutui Sevillan ulkoratojen MM-kisoissa 1 500 metrin välierissä ajalla 3.39,19 ja sijoittui GP-finaalissa 800 metrillä kahdeksanneksi ajalla 1.46,24. Kaksi vuotta myöhemmin hän karsiutui Edmontonin MM-kisoissa 800 metrin välierissä. Vuonna 2002 hän juoksi yleisurheilun maailmancupissa 800 metrillä kolmanneksi ajalla 1.45,14. Seuraavana vuonna hän voitti 800 metrillä Yhdysvaltain sisäratojen mestaruuden sekä MM-kultaa Birminghamin sisäratojen MM-kisoissa. Ulkoradoilla hän voitti matkan Yhdysvaltain mestaruuden, mutta karsiutui Pariisin MM-kisoissa välierissä.
Krummenacker karsiutui Helsingin MM-kisoissa 2005 800 metrin välierissä. Seuraavana vuonna hän karsiutui Moskovan sisäratojen MM-kisoissa matkan alkuerissä.
Ennätykset

800 metrin juoksu: 1.43,92 (2002)
1 000 metrin juoksu: 2.15,97 (2002)
1 500 metrin juoksu: 3.31,93 (2002)
Mailin juoksu: 3.54,23 (1998)
Carl Fredrik Reuterswärd

Carl Fredrik Reuterswärd.
Carl Fredrik Reuterswärd (4. kesäkuuta 1934 Tukholma, Ruotsi – 3. toukokuuta 2016 Landskrona) oli ruotsalainen kuvataiteilija ja runoilija. Hän oli harvoja ulkomailla mainetta saaneita ruotsalaisia taiteilijoita. Aktiivisimmillaan hän oli 1960-luvulla.
Reuterswärd sai 1980-luvulla aivoinfarktin ja halvaantui osaksi, mutta se ei haitannut hänen työtään, vaan hän maalasi sen jälkeen hyvin ekspressiivisiä maalauksia. Hänen tunnetuin työnsä on YK:n päämajan edessä oleva veistos Non Violence, jonka herätteenä oli John Lennonin murha. Hän halusi vedota sillä rauhan puolesta. Saman teoksen versioita on muuallakin.
Reuterswärd oli myös runoilija. Hän julkaisi esikoisteoksensa 1955.
Desai Williams

| Mitalit> Maa:   Kanada.Miesten yleisurheilu. Olympialaiset  | Mitalit> Maa:   Kanada.Miesten yleisurheilu. Olympialaiset  | Mitalit> Maa:   Kanada.Miesten yleisurheilu. Olympialaiset  | Maa:   Kanada> Miesten yleisurheilu. |
| --- | --- | --- | --- |
|  Pronssia | Los Angeles 1984 | 4×100 m viesti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Edinburgh 1986 | 4×100 m viesti |  |
|  Hopeaa | Brisbane 1982 | 4×100 m viesti |  |
Empson Othman Desai Williams (12. kesäkuuta 1959 Basseterre, St. Kitts ja Nevis – 10. huhtikuuta 2022 Mississauga, Kanada) oli pikajuoksija, joka edusti urallaan Kanadaa. Hän oli mukana Kanadan pronssia voittaneessa pikaviestijoukkueessa Los Angelesin vuoden 1984 olympialaisissa. Williams kilpaili myös kaksissa ensimmäisissä yleisurheilun MM-kisoissa (1983 ja 1987).
Williams harjoitteli kotimaassaan Scarborough Optimists Track Clubin joukkueessa, joka yhdistettiin myös Ben Johnsonin doping-skandaalin. Seuran valmentaja Charlie Francis, yhdessä seuran lääkäri Jamie Astaphanin kanssa, oli toimittanut steroideja Johnsonille, Williamsille, Mark McKoylle, Tony Sharpelle, Angela Taylorille ja muutamille muille seuran juoksijoille.
Myöhemmin Williams työskenteli jalkapalloseura Toronto Argonautsin nopeusvalmentajana ja valmensi muutamaa kanadalaista yleisurheilijaa, muun muassa Tremaine Harrisia, Phylicia Georgea ja Justyn Warneria.
Henkilökohtaiset ennätykset

| Laji | Tulos | Paikka | Päivämäärä |
| --- | --- | --- | --- |
| 100 metriä | 10,11 | Soul, Etelä-Korea | 24. syyskuuta 1988 |
| 200 metriä | 20,29 | Provo, Yhdysvallat | 21. toukokuuta 1983 |
| 400 metriä | 45,92 | Provo, Yhdysvallat | 22. toukokuuta 1984 |
Dessie

| Dessie Dese |
| --- | --- |
 Näkymä kaupungista
 Dessie
 Koordinaatit: 11°8′N, 39°38′E 
Valtio:   Etiopia
Osavaltio:  Amhara
Väkiluku (2007):  151 174
Aikavyöhyke:  UTC+3
Infobox OKVirheellinen NIMI-arvo: 
Dessie eli Dese on kaupunki Etiopian Amharan osavaltiossa pääkaupunki Addis Abebata pohjoiseen. Dessie on yksi Etiopian suurimmista kaupungeista ja vuoden 2007 väestönlaskennan mukaan sen asukasluku oli 151 174.
Maantiede

Dessie sijaitsee Etiopian Amharan osavaltiossa noin 400 kilometriä Etiopian pääkaupunki Addis Abebasta pohjoiseen vuoristoisella seudulla lähellä Isoa hautavajoamaa. Vuoristoinen maasto on hankaloittanut kaupungin laajentumista sen väestön kasvaessa. Dessien viereen 26 kilometrin päässä onkin kasvanut Kombolchan kaupunki. Dessie oli historiallisen Wellon alueen pääkaupunki.
Historia

Dessien perusti Etiopian keisari Yohannes IV vuonna 1882. Samana vuonna oli havaittu taivaalla suuri komeetta mikä sai keisarin perustamaan paikalle Dese-Amhaignan kirkon. Paikasta tuli vuonna 1888 Yohannkesen kaudella kristinuskoon kääntyneen oromopäällikkö Mikael Ali Abba Bulan tukikohta. Mikael kruunattiin Wollon ja Tigrayn kuninkaaksi (negus) Dessiessä vuonna 1914. Hänen poikana Lij Iyasu pyrki keisariksi, mutta häntä tukeneet Mikaelin joukot lyötiin Segelen taistelusa Addis Abebasta pohjoiseen. Lij Iyasun tukijat vetäytyivät Dessieen, jonka keskushallinto valtasi vuonna 1921.
Dessiessä oli tehty lukuisia uudistushankkeita ensimmäisen maailmansodan jälkeen. Etiopian kansallispankki avasi sivutoimiston Dessiessä vuonna 1920. Vuonna 1928 avattiin adventistien ylläpitämä sairaala. Italia hyökättyä Etiopiaan keisari Haile Selassie siirtyi Addis Abebasta Dessieen 28. marraskuuta 1935, josta tuli hänen päämajansa. Lopulta keisari lähti kuitenkin maanpakoon etenevien italialaisten tieltä. Italialaiset valtasivat Dessien 15. huhtikuuta 1936. Dessiestä italialaiset jatkoivat edelleen kohti pääkaupunkia. Italialaiset menettivät kaupungin brittijoukoille toisen maailmansodan aikana huhtikuussa 1941.
Dessie kasvoi maailmansodan jälkeen nopeasti yhdeksi Etiopian suurimmista kaupungeista. Dessietä harkittiin myös Amharan osavaltion pääkaupungiksi, mutta lopulta pääkaupungiksi valittiin Dessien sijaan Bahir Dar. Tigrayn kriisin yhteydessä vuonna 2021 kaupungin valtasivat Tigrayn kapinalliset, mutta keskushallinnon joukkojen onnistui vallata kaupunki takaisin joulukuussa samana vuonna.
Talous

Dessien ympäristön vuorien takia kaupunki ei ole pystynyt kasvamaan. Kun alueelle on muodostunut teollisuutta, se on keskittynyt Dessien sijaan viereiseen Kombolchaan. Dessie on kuitenkin alueen kaupan keskus. Kaupungissa myydään esimerkiksi mehiläisvahaa, hunajaa, durraa ja kahvia. Paikalliset tekevät hopeaesineitä, nahkoja ja tekstiilejä.
Väestö

Etiopian vuoden 2007 väestönlaskennan mukaan Dessien asukasluku oli 151 174. Vuonna 2000 vastaava lukema oli 119 600, vuonna 1994 97 314, 1975 56 849 ja vuonna 1965 39 080. Kaupungin asukkaista noin kaksi kolmasosaa on kristittyjä ja kolmannes muslimeja.
Katukuvaa.
Keisari Haile Selassie Dessiessä Italian vastaisen sodan aikana helmikuussa 1936.
Paikallinen kirkko.
Calgacus

Calgacus puhuu kaledonialaisille/pikteille ennen Mons Graupiuksen taistelua.
Calgacus oli piktien päällikkö Mons Graupiuksen taistelussa vuonna 83. Roomalaisen historioitsija Tacituksen mukaan Calgacus piti ennen taistelua hengennostatuspuheen piktisotureille, jossa hän kutsui roomalaisia ”maailman ryöstäjiksi”. Hän sanoi myös, että roomalaiset ”kutsuvat varastelua, teurastusta ja ryöväystä imperiumiksi” sekä ”he luovat autiomaan ja kutsuvat sitä rauhaksi”. On kuitenkin esitetty, että nämä sanat ovat pikemminkin Tacituksen omia ajatuksia, eivät Calgacuksen.
Celestina Boninsegna

Celestina Boninsegna
Celestina Boninsegna (26. helmikuuta 1877 Reggio Emilia – 14. helmikuuta 1947 Milano) oli italialainen oopperalaulaja, joka oli äänialaltaan sopraano.
Boninsegna esiintyi ensimmäisen kerran 15-vuotiaana. Sen jälkeen hän opiskeli Pesaron konservatoriossa ja teki virallisen debyyttinsä Fanossa vuonna 1896 tulkitsemalla Gildan roolin Giuseppe Verdin Rigolettossa. Boninsegna esiintyi Covent Gardenissa vuosina 1904–1905, Metropolitan-oopperassa 1906–1907 ja Bostonissa 1909–1910. Hän teki esiintymisiä myös Etelä-Amerikassa.
Boninsegna työskenteli lauluopettajana lopetettuaan esiintymisen. Hän levytti 1900-luvun alkupuolen mittapuilla runsaasti.
Cure (elokuva)

| Cure> キュア (Kyua) |
| --- | --- |

Ohjaaja:  Kiyoshi Kurosawa
Käsikirjoittaja:  Kiyoshi Kurosawa
Tuottaja:   Junyuki Shimoba  Tsutomu Tsuchikawa 
Säveltäjä:  Gary Ashiya
Kuvaaja:  Tokushô Kikumura
Leikkaaja:  Kan Suzuki
Pääosat:   Kōji Yakusho  Tsuyoshi Ujiki  Anna Nakagawa  Masato Hagiwara 
Valmistustiedot
Valmistusmaa:  Japani
Tuotantoyhtiö:  Daiei Film
Levittäjä:  Daiei Film
Ensi-ilta:  1997
Kesto:  111 minuuttia
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Cure (jap. キュア, Kyua) on vuonna 1997 ensi-iltansa saanut japanilainen kauhuelokuva, jonka on ohjannut ja käsikirjoittanut Kiyoshi Kurosawa sekä tähdittänyt Kōji Yakusho, Masato Hagiwara, Tsuyoshi Ujiki ja Anna Nakagawa. Se on yksi japanilaisen uuden aallon kauhuelokuvan merkittävimmistä elokuvista yhdessä Hideo Nakatan Ringun ja Takashi Shimizun Ju-On: The Grudgen kanssa.
Ilmestyessään Cure oli kriitikoiden ylistämä sekä Japanissa, että maailmanlaajuisesti. Kriitikot ylistivät erityisesti Kurosawan ohjausta sekä elokuvan visuaaleja ja tunnelmaa. Vuonna 2012 eteläkorealainen elokuvaohjaaja Bong Joon-ho listasi Curen yhdeksi kaikkien aikojen parhaimmaksi elokuvaksi ja sanoi sillä olleen suuri vaikutus hänen uraansa.
Näyttelijät

| 0 | 1 | 2 |
| --- | --- | --- |
|  Kōji Yakusho  | … |  Kenichi Takabe   |
|  Masato Hagiwara  | … |  Kunio Mamiya   |
|  Tsuyoshi Ujiki  | … |  Makoto Sakuma   |
|  Anna Nakagawa  | … |  Fumie Takabe   |
|  Yoriko Dōguchi  | … |  tohtori Akiko Miyajima   |
|  Yukijirō Hotaru  | … |  Ichiro Kuwano   |
|  Denden  | … |  Oida   |
|  Ren Osugi  | … |  Fujiwara   |
|  Masahiro Toda  | … |  Tōru Hanaoka   |
|  Misayo Haruki  | … |  Tomoko Hanaoka   |
|  Shun Nakayam  | … |  Kimura   |
|  Akira Otaka  | … |  Yasukawa   |
|  Shôgo Suzuki  | … |  Tamura   |
|  Touji Kawahigashi  | … |  psykiatri   |
Aiheesta muualla

Cure Internet Movie Databasessa (englanniksi)
Carl Theodor Hilsenberg

Carl Theodor Hilsenberg (1802–1824) oli saksalainen luonnontieteilijä, joka tutki kasveja Madagaskarilla ja Mauritiuksella. Hän nimesi myös nokialbatrossin 1822.
Daniel Lioneye

| Daniel Lioneye |
| --- | --- |

Tiedot
Toiminnassa:  2001–
Tyylilaji:  melodinen black metal, hard rock, goottimetalli, psykedeelinen rock
Kotipaikka:   Suomi
Laulukieli:  englanti
Entiset jäsenet:  Mikko Lindström, laulu, kitara   Mikko Paananen, basso   Manu Patel, laulu   Janne Puurtinen, koskettimet   Seppo Tarvainen, rummut  
Levy-yhtiö:  The End Records   Helsinki Music Company  
Aiheesta muualla
www.heartagram.com/
Infobox OKNimi-testi OK: 
Daniel Lioneye on suomalainen heavy metal- ja hard rock -yhtye, joka koostui pääosin HIM-yhtyeen jäsenistä.
King of Rock 'n Roll

King of Rock 'n Roll julkaistiin vuonna 2001 sisältäen psykedeelisiä sävytteitä omaavaa itseriittoista hard rockia. Albumi äänitettiin viidessä päivässä Finnvox-studiolla. Albumin tuottajana toimi pitkän linjan HIM-luottomies Hiili Hiilesmaa. Yhtye esiintyi kolmella festivaalilla saaden hyvin ristiriitaista palautetta viinanhuuruisista ja äänekkäistä keikoistaan. Yhtye lopetti toimintansa laulajakitaristi Linden vedottua yhtyeen raastavuuteen. Mika Karppinen siteerasi Lindeä Kuopion klassillisen lukion haastattelussa 2003. "Huhuja on kuulunut, että bändi ei enää jatka, mutta eihän sitä koskaan tiedä. Linde kertoi, että ne ei jaksaisi enää. Se on liian rankkaa, koska koko ajan pitää olla kännissä, myös koko crewn. Mä olin rumputeknikkona niiden rundilla ja Burton oli kitarateknikkona. Kaikki sanoi, että viikonlopun reissu, jossa taisi olla Tuska ja Ilosaarirock, ei ole koskaan ollut niin rankka kuin tällä bändillä. Yksi viikonloppu aamusta iltaan kännissä. Oli se sen verran hc:tä, sitä paitsi tällä hetkellä ei olisi edes aikaa. Tuosta pitäisi ehkä kuitenkin kysyä Lindeltä enempi. Tiedä siitä, jos ne vaikka joku päivä läväyttäisivät."